**Xorazm viloyat adliya boshqarmasiga 2023-yilning 2-choragi davomida jismoniy va yuridik shaxslardan kelib tushgan murojaatlar bo‘yicha tahliliy**

**M A L U M O T**

Xorazm viloyat adliya boshqarmasiga 2023-yilning 2-choragi davomida jismoniy va yuridik shaxslardan kelib tushgan murojaatlar tahlil qilinganda quyidagilar aniqlandi.

**I. Boshqarmaga kelib tushgan murojaatlarni *(yozma, ishonch telefoni, sayyor qabul va virtual)* ko‘rib chiqish natijalari bo‘yicha:**

Jumladan, Xorazm viloyat adliya boshqarmasiga 2023-yilning 2-choragi davomida **jami 1441 ta** *(shundan hisobot davri boshidan qoldiq bo‘lib o‘tgan murojaatlar soni* ***33 ta****),* shundan **417 tasi** inson huquqlarini himoya qilishga oid, **268 tasi** huquqni qo‘llash amaliyotini o‘rganish va metodik ta’minlashga oid, **532 tasi** davlat xizmatlarini ko‘rsatishga oid, **140 tasi** notariat, advokatura va huquqiy xizmat ko‘rsatish va yuridik xizmatlar faoliyatiga oid, **12 tasi** nodavlat notijorat tashkilotlari faoliyatiga oid, boshqa sohalar bo‘yicha **72 ta** murojaatlar kelib tushdi.

Kelib tushgan murojaatlarning **1109 tasi** hal etildi, **282 tasi** tegishliligi bo‘yicha ko‘rib chiqish uchun yuborildi, **6 tasi** ko‘rmasdan qoldirilgan, **44 tasi** hozirda ko‘rib chiqilmoqda.

Diagramma 1. Kelib tushgan murojaatlarning sohalar kesimida tahlili.

Kelib tushgan murojaatlarning **1109 tasi** (**77 %**, *umumiy kelib tushgan murojaatlar sonidan*) hal etilib, shundan **584** murojaat *(****52 %*** *hal etilgan murojaatlar sonidan)* qanoatlantirildi, **525 tasiga** (**48 %**) huquqiy tushuntirish berildi, **6 tasi** ko‘rmasdan qoldirilgan, **282 ta** murojaat (**20 %**, *umumiy kelib tushgan murojaatlar sonidan*) tegishliligi bo‘yicha ko‘rib chiqish uchun yuborildi. **44 tasi** (**3 %)** hozirda ko‘rib chiqilmoqda.

Qanoatlantirilgan murojaatlar asosida turli idoralarga **44 ta** taqdimnoma, sudlarga   
**61 ta** da’vo arizalari kiritildi.

Qo‘llanilgan ta’sir choralari natijasida **16 mlrd** **682 mln** **432 ming so‘mlik** pul mablag‘lari undirildi. Shuningdek, **5 nafar** shaxs intizomiy javobgarlikka tortildi.

Kelib tushgan murojaatlarni **194 tasini** ko‘rib chiqishda mutaxassislar jalb qilindi, shuningdek **155 ta** murojaatlar joyiga chiqib o‘rganildi.

**II. Boshqarma rahbariyati tomonidan o‘tkazilgan shaxsiy va sayyor qabullarda kelib tushgan murojaatlarni ko‘rib chiqish natijalari bo‘yicha:**

Boshqarma rahbariyati tomonidan tasdiqlangan jismoniy va yuridik shaxslarning vakillarini qabul qilish jadvallariga asosan o‘tkazilgan sayyor va shaxsiy qabullarda jismoniy va yuridik shaxslarning vakillaridan jami **137 ta** murojaatlar kelib tushgan shundan inson huquqlarini himoya qilish sohasiga oid **89 ta,** ijtimoiy-iqtisodiy sohalarga oid **19 ta,** notariat, advokatura va huquqiy xizmat ko‘rsatishga oid **6 ta,** nodavlat notijorat tashkilotlari faoliyatiga oid **2 ta** va davlat xizmatlarini ko‘rsatishga oid **21 ta** murojaatlar kelib tushdi.

Ushbu murojaatlar boshqarmaning tegishli tarkibiy bo‘limlari tomonidan o‘rganib chiqilib, **107 tasi** (***79 %***)hal etildi, hal etilgan murojaatlarning **47 tasi** (44 %) qanoatlantirildi,   
**60 tasiga** (56 %) huquqiy tushuntirish berildi, **25 tasi** (18 % *umumiy kelib tushgan murojaatlar sonidan*)tegishliligi bo‘yicha ko‘rib chiqish uchun boshqa tashkilotlarga yuborilgan, **1 tasi** ko‘rmasdan qoldirilgan, **4 tasi** (3 %) hozirgi vaqtda ko‘rib chiqilmoqda.

**III. O‘zbekiston Respublikasi Prezidentining virtual va xalq qabulxonasi orqali kelib tushgan murojaatlarni ko‘rib chiqish natijalari bo‘yicha:**

Xorazm viloyat adliya boshqarmasiga 2023-yilning 2-choragi davomida O‘zbekiston Respublikasi Prezidentining virtual va xalq qabulxonalari orqali **jami 702 ta** murojaatlar kelib tushdi.

Kelib tushgan murojaatlarning **504 tasi** (72 **%**) xal etildi, **138 tasi** (20 **%**) tegishliligi bo‘yicha ko‘rib chiqish uchun boshqa tashkilotlarga yuborildi, **4 tasi** ko‘rmasdan qoldirilgan, **56 tasi** (8 **%**) hozirgi vaqtda ko‘rib chiqilmoqda.

Hal etilgan murojaatlarning **155 tasi** (31 **%**) qanoatlantirildi, **349 tasiga** (69 **%**) huquqiy tushuntirish berildi.

Diagramma 3. Virtual va xalq qabulxonalari orqali kelib tushgan murojaatlarning xal etilganlik natijalari tahlili.

**1. Inson huquqlarini himoya qilish sohasida.**

Inson huquqlarini himoya qilish sohasiga oid jami **417 ta** murojaat kelib tushdi. Murojaatlarning **282 tasi** (68 **%**) hal etilib, shundan **144 tasi** (51 **%**) qanoatlantirildi,   
**138 tasiga** (49 **%**) huquqiy tushuntirish berildi, **122 tasi** (29 **%**) tegishliligi bo‘yicha ko‘rib chiqish uchun adliya bo‘limlari hamda boshqa vakolatli tashkilotlarga yuborildi, **13 tasi** hozirgi vaqtda ko‘rib chiqilmoqda.

Qanoatlantirilgan murojaatlar asosida turli idoralarga **25 ta** taqdimnoma, kiritildi.

Kelib tushgan shikoyatlarning quyidagi yo‘nalishlarda ularning ko‘pligini ko‘rsatadi:

- mehnat nizolari yuzasidan 47 ta;

- ichki ishlar organlari faoliyatiga oid 17 ta;

- ijtimoiy himoyaga doir qonun hujjatlari yuzasidan 17 ta;

- prokuratura organlari faoliyatiga oid 33 ta;

- soliq sohasiga oid qonun hujjatlari yuzasidan 9 ta;

- uy-joyga doir qonunlar yuzasidan 8 ta

- kommunal to‘lovlar yuzasidan 4 ta;

- boshqa masalalar yuzasidan 123 ta.

**Diagramma 4. Inson huquqlarini himoya qilish sohasida eng ko‘p kelib tushgan murojaatlarning sohalar kesimida tahlili.**

**2. Ijtimoiy-iqtisodiy sohada huquqni qo‘llash amaliyoti ohasida**.

Ijtimoiy-iqtisodiy sohada huquqni qo‘llash amaliyotini sohasida jami **268 ta** murojaat kelib tushgan. Mazkur murojaatlarning **166 tasi** (62 **%**) hal etildi, shundan **79 tasi** (47,5 **%**) qanoatlantirildi, **87 ta iga** (52.5 **%**) huquqiy tushuntirish berilgan.

Kelib tushgan murojaatlarning **91 tasi** (34 **%**) tegishliligi bo‘yicha ko‘rib chiqish uchun adliya bo‘limlari hamda boshqa vakolatli tashkilotlarga yuborildi, **11 ta** murojaat qoldiq bo‘lib o‘tgan.

Kelib tushgan shikoyatlarning quyidagi yo‘nalishlarda ularning ko‘pligini ko‘rsatadi:

- yerga doir qonun hujjatlari yuzasidan 35 ta;

- uy-joyga doir qonunlar yuzasidan 51 ta

- soliq soxasiga oid 35 ta;

-sud qarorlari yuzasidan 3 ta;

- davlat xizmatlarini ko‘rsatish sohasida 3 ta

- prokuratura organlari faoliyatiga doir 7 ta;

- kommunal to‘lovlar yuzasidan 9 ta;

- banklar faoliyatiga oid 10 ta;

- boshqa masalalar yuzasidan 63 ta.

**Diagramma 5. Ijtimoiy-iqtisodiy sohada huquqni qo‘llashga oid eng ko‘p kelib tushgan murojaatlarning sohalar kesimida tahlili.**

**IV. Tuman (shahar) adliya bo‘limlari tomonidan murojaatlarni ko‘rib chiqilishi va hal etilishiga etibor qaratadigan bo‘lsak, quyidagicha natijalarga erishilganligi kuzatiladi:**

**1. Shikoyatlarning ko‘rib chiqilishi bo‘yicha:**

2023-yilning 2-chorigi davomida jami **622 ta** *(shundan hisobot davri boshidan qoldiq bo‘lib o‘tgan murojaatlar soni* ***13 ta****),* shikoyat kelib tushgan. Ushbu shikoyatlardan **555 tasi**(89 **%**) xal etilib, shundan **382 tasi** (69 **%**) qanoatlantirildi, **173 tasiga** (31 **%**) huquqiy tushuntirish berilgan.

Kelib tushgan shikoyatlarning **25 tasi** (4 **%**) taalluqligi bo‘yicha belgilangan tartibda ko‘rib chiqish uchun boshqa idoralarga yuborildi, **42 tasi** hozirda ko‘rib chiqish jarayonida.

**Shikoyatlarning xususiyati bo‘yicha:**

- mehnat nizolari yuzasidan **202 ta** (166 tasi oylik ish haqi olish masalasida);

- ijtimoiy himoyaga oid qonun hujjatlari yuzasidan **45 ta**;

- uy-joy masalasida **61** **ta**;

- yerga doir masalalar bo‘yicha **56 ta**;

- soliq sohasiga oid qonun hujjatlari yuzasidan **27 ta**;

- boshqa masalalar bo‘yicha **192 tani** tashkil etmoqda.

**2. Arizalarning ko‘rib chiqilishi bo‘yicha:**

2023-yilning 2-chorigi davomida jami **529 ta** *(shundan hisobot davri boshidan qoldiq bo‘lib o‘tgan murojaatlar soni* ***9 ta****),* ariza kelib tushgan. Mazkur arizalarning **443 tasi**(83 **%**) xal etilib, shundan **213 tasi** (54 **%**) qanoatlantirilgan, **230 tasiga** (46 **%**) huquqiy tushuntirish berilgan, **42 tasi** (9.6 **%**) taalluqligi bo‘yicha boshqa tashkilotlarga yuborilgan,   
**5 tasi** ko‘rmasdan qoldirilgan, **39 tasi** ko‘rib chiqish jarayonida.

**Arizalarning xususiyati bo‘yicha:**

qonun hujjatlariga tushuntirish berish yuzasidan 126 ta;

boshqa masalalarda 392 ta arizalar kelib tushgan.

Kelib tushgan murojaatlarni tahlil qilish jarayonida ayrim sohalar bo‘yicha kelib tushgan murojaatlarni boshqalariga nisbatan ko‘pligi kuzatildi.

Masalan, birgina tuman (shahar) adliya bo‘limlarining o‘ziga qonun hujjatlari yuzasidan huquqiy tushuntirish va ma’lumotlar berishni so‘rab **126 afar fuqaro** ariza bilan murojat qilgan. Bundan xulosa qilish mumkinki, mazkur sohaga oid murojaatlar eng ko‘p kelib tushgan hududlarda huquqiy savodxonlikni oshirish maqsadida huquqiy targ‘ibot tadbirlarini tashkil qilish va jadallashtirishga ehtiyoj katta.

Shuningdek, mehnat nizolari bo‘yicha **202ta** shikoyat kelib tushgan bo‘lib, shundan   
**166 tasi** oylik ish haqi masalasidagi shikoyatlardir. Bundan ko‘rish mumkinki, ayrim tashkilot va idoralarda xodimlar mehnatiga qonunda belgilangan tartibda haq to‘lash ishlari yetarli darajada olib borilmayapti. Ish beruvchilar o‘z xodimlariga oylik ish haqlarini vaqtida to‘liq to‘lab berilishini ta’minlay olmay amaldagi mehnat qonunchiligini buzib kelishmoqda. Vaholanki, O‘zbekiston Respublikasining Mehnat kodeksida har bir ish beruvchi o‘zining joriy moliyaviy holatidan qat’iy nazar o‘z xodimlariga ularning mehatlari uchun belgilangan tartib va muddatlarda haq to‘lashga majburligi belgilab qo‘yilgan.

Yuqoridagilardan kelib chiqib, jismoniy va yuridik shaxslarning huquq va erkinliklarini himoya qilish hamda murojaatlarni to‘liq va o‘z vaqtida sifatli ko‘rib chiqilishi yuzasidan **quyidagi takliflar bildiriladi**:

**1.** Murojaatlarni har tomonlama va ob’ektiv ko‘rib chiqilishiga alohida e’tibor qaratish, murojaatlarni ko‘rib chiqish va mualliflarga asoslantirilgan javoblar berilishi ustidan nazorat o‘rnatish;

**2.** Murojaatlarni ko‘rib chiqishda O‘zbekiston Respublikasining amaldagi qonun hujjatlari talablariga qat’iy rioya qilib borish;

**3.** Murojaatlar eng ko‘p kelib tushayotgan sohalar bo‘yicha alohida ishlarni amalga oshirish, jumladan tegishli hududlarda murojaatda keltirilayotgan masalalar bo‘yicha so‘rovnomalar o‘tkazish va huquqiy monitoring ishlarini doimiy olib borish;

**4**. Qo‘yidagi hujjatlarni har bir xodim tomonidan puxta va har tomonlama o‘rganilishini ta’minlash:

- O‘zbekiston Respublikasi Konstitutsiyasi;

- “Jismoniy va yuridik shaxslarning murojaatlari to‘g‘risida”gi O‘zbekiston Respublikasining Qonuni;

O‘zbekiston Respublikasi Prezidentining 2016 yil 28 dekabrdagi PF-4904-son “Jismoniy va yuridik shaxslarning murojaatlari bilan ishlash tizimini tubdan takomillashtirishga doir chora-tadbirlar to‘g‘risida”gi Farmoni;

- Xorazm viloyat adliya boshqarmasining reglamenti;

- “Xorazm viloyat adliya boshqarmasida ish yuritish va hujjatlar ijrosini nazorat qilish to‘g‘risida”gi Yo‘riqnoma;

**5.**Boshqarma bo‘limlari va sohalar bo‘yicha ma’sullar har chorakda shikoyatlar ko‘paygan sohalarni o‘rganib, sabablarini tahlil qilib, muammolarni bartaraf etish yuzasidan rahbariyatga va yuqori turuvchi idoralarga tegishli takliflar kiritish;

**6.** Murojaatlar ko‘p tushayotgan hududlarda sayyor qabullarni tashkil qilish, shuningdek, mazkur hududlardagi idora va tashkilotlarning murojaatlar sohasida faoliyat ko‘rsatuvchi xodimlari ishtirokida huquqiy targ‘ibot tadbirlari tashkil etish;

**7.** Har chorak yakunlari bo‘yicha shikoyatlar ko‘payish sabablarini umumlashtirish va yig‘ilishlarda muhokama qilish;

**8.** Boshqarma va uning tarkibiy bo‘linmalari xodimlari tomonidan qonun hujjatlarini targ‘ibot qilish jarayonida shikoyatlar ko‘paygan sohadagi qonun hujjatlari normalarini targ‘ib qilishga alohida etibor berish. Bunda murojaat ko‘p tushayotgan idorada yoki ommaviy axborot vositalari orqali targ‘ibotni kuchaytirishga alohida e’tibor qaratish;

**9.** Boshqarma va uning tarkibiy bo‘linmalari xodimlari kasb-etika qoidalariga qat’iy rioya qilishi yuzasidan profilaktik tadbirlar o‘tkazib, tegishli choralar ko‘rib borish.

**Tashkiliy-nazorat va tahlil   
 ishlari bo‘limi boshlig‘i N.Babajanov**